168 50 



Paa lignende Maade kan enhver Gentagelse af disse Forsøg forudsiges at ville 

 gaa, thi selv om man sørger for at give de transplanterede Aal nok saa gunstige 

 Forhold at voxe op under, vil dog ingen menneskelig Magt kunne skaffe dem de 

 Forhold i Havet udenfor, som de behøver for at kunne forplante sig. 



En anden Sag er det jo naturligvis, dersom det skulde kunne tænkes at være 

 fordelagtigt fra Øststaterne til Veststaterne at overføre et Antal Aaleyngel med den 

 Hensigt senere at "høste" de samme Individer, naar de var voxede op, saaledes 

 som det sker paa flere saadanne Steder i Europa, hvor Aalefiskeriets Teknik er 

 særlig højt udviklet, eller hvor Priserne paa Aalen, som forhandles levende, er 

 meget høje. Men herom kan der vist neppe være Tale i Amerika, i alt Fald ikke 

 saalænge Aalefiskeriet ikke spiller nogen større Rolle end del nu er Tilfældet. 



